Boere moet hulp kry met inentings teen slenkdalkoors | Netwerk24
Boere moet hulp kry met inentings teen slenkdalkoors
22 Januarie 2020 05:41
Met bek-en-klouseer op die voorstoep kan die wolbedryf en ander veebedrywe nie ook nog slenkdalkoors bekostig nie, sê Guillau du Toit, voorsitter van die nasionale wolkwekersvereniging (NWKV).
Du Toit het reageer op die versoek van Reggie Ngcobo, ’n woordvoerder van die departement van landbou, grondhervorming en landelike ontwikkeling wat gesê het boere kan ’n toename in muskiete wat slenkdalkoors oordra, verwag as gevolg van die goeie reëns. Ngcobo het boere aangeraai om hul vee in te ent.
Du Toit steun dié versoek. “Daar word al geruime tyd teen ’n uitbreking gewaarsku. Produsente word aangemoedig om met hul bure en distriksverenigings te skakel en saam te span dat almal hulle diere inent. Dit is net so belangrik vir produsente wat nie met wol boer nie. As enigiemand sukkel om entstof in die hande te kry, moet hulle ons nasionale kantoor in Port Elizabeth bel by 041 365 5030 en met Bonita gesels. Enige vermoede van slenkdalkoors moet dadelik by die naaste veearts aangemeld word.” – Lourens Schoeman
Meer oor: Slenkdalkoors | Dieresiektes | Boere | Landbou
Veebedryf op knieë oor veilingverbod